Беларускіх спецыялістаў ведаюць у Венесуэле, Туркменістане, Азербайджане. Цаглінка да цаглінкі складваецца супрацоўніцтва з расіянамі. Беларусы ўзводзілі дамы і сацыяльныя аб'екты ў Пскоўскай, Калінінградскай абласцях і Рэспубліцы Комі. Геаграфія пашыраецца — партнёрства ў будаўніцтве «пад ключ» прапанавалі губернатару Валагодчыны, які завітаў на выстаўку «Белагра-2018». Паслугі ў праектаванні і ўзвядзенні жылля, інфраструктурных, інжынерных і сацыяльных аб'ектаў месяц таму абмяркоўваў беларускі пасол Ігар Петрышэнка з кіраўніцтвам Уладзімірскай вобласці. Асаблівыя адносіны ў айчынных будаўнікоў з Калугай. У расійскім горадзе ўжо ёсць свая «Малінаўка», дый не адна. А ў горадзе Обнінск, што за 70 кіламетраў ад абласнога цэнтра, узведзены камфартабельны «Беларускі квартал».